A SAASCO az ügyfelei számára a biztonság és jogi megfelelőség elősegítése érdekében nyújt műszaki és menedzsment tanácsadói, képzési és vizsgálati szolgáltatásokat.

A SAASCO magas szintű szolgáltatást nyújt az ipari gépek és gépegyüttesek biztonsági vizsgálata, munkavédelmi gépvizsgálat és termékek használhatósági vizsgálata terén.

A cég vezetősége elkötelezett

* a vevői és az alkalmazható szabályozási követelmények teljesítése,
* a vevő kiszolgálására végzett vizsgálatok minősége és
* az MSZ EN ISO 9001:2015, a MSZ EN ISO 13485:2016 szabványoknak való megfelelőség iránt.

A cég vezetősége biztosítja, hogy a vizsgálati tevékenységben részt vevő személyzet megismerkedjen a minőségre vonatkozó dokumentációval, és munkájában alkalmazza a minőségpolitikát és az eljárásokat.

A SAASCO minőségirányítási rendszerét három alapvető, egymással egyenértékű szempont határozza meg:

**1. Kapcsolattartás**

A kapcsolattartás milyensége alapvetően befolyásolja az emberek hozzáállását egymáshoz, illetve az általuk képviselt szervezetekhez. A magas színvonalú kapcsolattartás segít megelőzni az esetleges konfliktusokat, félreértéseket és a negatív érzelmek kialakulását.

A kapcsolattartást legalább a következő két szinten kell a lehető legmagasabb szinten megvalósítanunk, fenntartanunk:

* Ügyfelekkel – jó, konstruktív és a lehetőleg baráti legyen!
* Munkatársakkal – őszinte, támogató, családias legyen!

Az ügyfelek közé értjük az érdeklődőket és a potenciális ügyfeleket is! A munkatársak közé értjük az alvállalkozókat, és egyéb, a munkánkat segítő érintettet is!

**2. Szakmaiság**

A SAASCO objektív „értékét” a szakmaisága jelenti. Így minden szakmai tevékenységünkben meghatározó kell, hogy legyen a következő három összetevője a szakmaiságnak:

* Hibátlanság
* Szakszerűség
* Teljes körűség

A fentiek megvalósítása egyaránt fontos a megbízásokat megelőző, vagy akár megbízásoktól független tevékenységeink során is!

A szakmaiság biztosítása érdekében kiemelten fontos a munkatársaink tudásának, kompetenciáinak fejlesztése és fenntartása!

**3. Határidők**


Jelen világunk egyik legnagyobb kényszerítő ereje az idő szűkössége. Ügyfeleink és minden érintett is ezt érzi, ezért nagyon fontos, hogy ezzel a szűkös erőforrással gondosan bánjunk!

A határidőket legalább a következő két szempontból kell nagyon komolyan vennünk:

* Ügyfélnek tett ígéretek esetén.
* Belső, munkatársakkal egyeztetett megállapodások esetén.

A határidők tartását a pusztán szóban tett ígéretek, megbeszélések során elhangzott határidők esetében is egyaránt fontosnak kell tekinteni!

A fentiek változó feltételek között történő folyamatos teljesítése és a tevékenységeinkre vonatkozó követelmények teljesítése érdekében minőségirányítási rendszerünket munkatársaink bevonásával rendszeresen felülvizsgáljuk, folyamatosan fejlesztjük, *illetve eredményességét fenntartjuk!*



Berencsi Bence

ügyvezető igazgató